《题施比部四号诗 其二 洼尊醉客》
明代·皇甫汸

洼尊兮玄鬯，玉瓒兮黄流。羌器用兮各有适，行潦之水可以羞。

用人既醉朱颜柔，身后荣名焉足求。屈平独醒兮众方忌，善乎刘生之沉饮兮，细万物以轻世。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。